9 Go tloga ka October 1, 1972, go ne ga dirwa phetogo e nngwe gape mo tirong ya go okamela phuthego. Diphuthego tsa Basupi ba ga Jehofa mo lefatsheng lotlhe di ne tsa simolola thulaganyo ya gore di okamelwe ke setlhopha sa bagolwane, e seng ke motho a le mongwe fela yo o bidiwang motlhanka wa phuthego kana molebedi. Thulaganyo eno e ntšha e ile ya kgothatsa banna ba ba godileng sentle semoyeng gore ba tshwanelegele go etelela pele mo phuthegong. (1 Timotheo 3:1-7) Ka ntlha ya seo, bakaulengwe ba le bantsi ba ile ba nna le maitemogelo a go tlhokomela maikarabelo a phuthego. A bo ba ile ba nna thuso e kgolo jang ne mo tirong ya go tlhokomela batho ba bantsi ba basha ba ba neng ba amogela boammaaruri jwa Baebele! E boetse e sa rateheng ho ba le semela haufi le betri nakong ea futhumatsang. Sebakeng sena ho thata ho boloka maemo a nepahetseng.